tomron87/hebrew-wikipedia-sentences-corpus huggingface dataset:
באירוע, טריפל אייץ' התפרץ לקרב לאחר שבריאן הכה בטעות את שופט הקרב וחברו של אייץ', שון מייקלס.
אורטון ניצח בקרב בעזרתו של מייקלס שהכה חזרה את בריאן.
ביג שואו ב-Raw טען כי טריפל אייץ' ואשתו, סטפני מקמהן מנהלים את ה-WWE בצורה מושחתת ובעקבות דבריו פוטר על ידי מקמהן.
שבוע לאחר מכן, טריפל אייץ' הותקף על ידי ביג שואו באגרוף נוקאאוט.
ביג שואו הוחזר לעבודתו אחרי שביטל את התביעה כנגד ה-WWE.
באירוע סדרת ההישרדות, טריפל אייץ' הפריע לקרב בין ביג שואו לרנדי אורטון על אליפות ה-WWE ועזר לאורטון לשמור על האליפות.
יריבות עם דניאל בריאן ורסלמניה 31
באירוע "תא ההדחות", דניאל בריאן הותקף בקרב תא ההדחות והפסיד בעקבות זאת.
כתגובה לכך, מחה בריאן יחד עם אוהדיו כנגד ההנהלה ודרש שיוכנס לקרב ברסלמניה על האליפות.
טריפל אייץ' הכריז כי בריאן ילחם נגדו ברסלמניה והמנצח ביניהם יכנס לקרב משולש על אליפות ה-WWE נגד האלוף רנדי אורטון וזוכה קרב הרויאל ראמבל לשנת 2014, בטיסטה.
באמצע נאום של בריאן על הקרב שלו ברסלמניה והפגנה כנגד ההנהלה, נכנס טריפל אייץ' לזירה ושבר את ידו של בריאן.
לאחר שבועיים ברסלמניה, אייץ' ובריאן נלחמו בקרב ובו בריאן ניצח והעפיל לקרב על האליפות.
בקרב על האליפות, טריפל אייץ' פצע את השופט והחליף אותו בשופט משוחד לטובתו.
בריאן תקף את טריפל אייץ' ואת השופט המשוחד ובכך עצר את המהלך.
בסופו של דבר בריאן ניצח וזכה באליפות.
ברסלמניה 31, טריפל אייץ' ניצח את סטינג בקרב שבמהלכו התערבו קבוצת העבר של טריפל אייץ', DX, וקבוצת העבר של סטינג, nWo.
יריבות עם רומן ריינס וזכייה ברויאל ראמבל ובאליפות ה-WWE
באירוע TLC: שולחנות, סולמות וכיסאות, טריפל אייץ' הותקף על ידי רומן ריינס ובכך גרם לפציעתו במציאות ובעקבות כך טריפל אייץ' הושבת.
ברויאל ראמבל 2016, חזר טריפל אייץ' במפתיע אל קרב הרויאל ראמבל כמקום שלושים והדיח ארבעה מתמודדים וביניהם רומן ריינס, ולכן ניצח וזכה באליפות ה-WWE במשקל כבד.
ברסלמניה 32 הפסיד את התואר לרומן ריינס.
ב-29 באוגוסט 2016 טריפל אייץ' צפה בקרב של רולינס, אך טריפל אייץ' בגד ברולינס ונתן לקווין אוונס לנצח.
ב-2017 נקבע להם קרב ברסלמניה בלי חוקים שאותו סת' רולינס ניצח את טריפל אייץ' ובקרב סת' רולינס ביצע את מהלך הסופר קיק לסטפני מקמהן והפיל אותה על שולחן ושם הסתיימה היריבות ביניהם.
בקרב Raw נגד סמאקדאון טריפל H השתתף בצד של Raw שבקרב טריפל H וברון סטרומן נשארו וסטרומן תקף את טריפל H עם שני מהלכי סיום.
ב-2018 התחילו סכסוכים בין טריפל H ואשתו סטפני מקמהן לבין קורט אנגל ורונדה ראוזי עד שנקבע קרב ביניהם ברסלמניה 34, שאותו קורט ורונדה ניצחו לאחר שרונדה הכניעה את סטפני.
באירוע סופר שואו-דאון נקבע קרב בין טריפל H לאנדרטייקר, שבו שון מייקלס וקיין היו בפינות הזירה של המתאבקים.
בקרב זה, טריפל H ניצח את אנדרטייקר לאחר עזרה מחברו, מייקלס.
לאחר מכן, נודע שהאחים להרס ילחמו נגד DX באירוע היהלום שבכתר, שבו DX יצאו עם ידם על העליונה.
בפרק ה-1000 של סמאקדאון קבוצת אבולוציה התאחדה, אך בטיסטה הטיח הערה עוקצנית בפני טריפל H, כשאמר לו שהוא לא הצליח לנצח אותו בשום דבר.
לאחר מכן, כל חברי הקבוצה התחבקו.
ביום ההולדת של ריק פלייר, בטיסטה תקף את פלייר מאחורי הקלעים ונקבע קרב בלי חוקים ברסלמניה 35, שבו טריפל H ניצח את בטיסטה.
ההתניה לקרב הייתה שאם טריפל H היה מפסיד, הוא היה מוכרח לפרוש.
באירוע סופר שואודאון נקבע קרב בין טריפל H לבין רנדי אורטון, שבו אורטון ניצח.
בנובמבר 2019 החל טריפל H להוביל פלישה יחד עם שון מייקלס לדחוף את NXT לסדרת ההישרדות, ובכך NXT פלשו לסגל הראשי ונכנסו כקבוצה הנוספת.
בנוסף, החלו קרבות בין מתאבקי NXT ובין מתאבקי הרוסטר הראשי.
אחרי שהפסידו לסמאקדאון, טריפל H החל להופיע באופן חלקי, אחרי הזכייה בטורניר הזוגות לזכר דאסטי רודס, הזוכים פרצו למטוס של טריפל H שם הוא נראה נכנס למטוס.
לאחר מכן, טריפל H הופיע בסמאקדאון כדי להסביר איך המופעים ילכו, בעקבות הקורונה, לאחר מכן אייץ' ניהל את הסכסוך בין ג'וני גרגאנו לתומאסו צ'אמפה.
לכבוד 25 שנה להופעתו הראשונה של אייץ' ב-WWE, אייץ' וחברו שון מייקלס דיברו על ה-DX ועל הקריירה של אייץ'.
לאחר כמה חודשים טריפל H הופיע עם סטפני מקמהן בסמאקדאון.
שנת 2020 הייתה השנה הראשונה בה הוא לא התאבק כלל.
ב-11 בינואר 2021, חזר טריפל H לזירה אחרי יותר משנה לקרב נגד רנדי אורטון בפרק של התוכנית Raw, אך הקרב נגמר ללא תוצאה עקב הפרעה של אלכסה בליס.
במרץ 2022 הכריז טריפל H על פרישה רשמית מהיאבקות לאחר שלושה עשורים, בעקבות אירוע לב שחווה בסוף 2021 והשתלת מפעם בחזהו.
לווק נישא ב-25 באוקטובר 2003 לסטפני מקמהן, בתו של וינס מקמהן, הבעלים ויושב הראש של ה-WWE ואחותו של מתאבק העבר שיין מקמהן.
דמותו של לווק הוכתמה במהלך עלילותיו בטענות כי הוא משתמש בתככים ובפוליטיקה "מאחורי הקלעים".
במהלך עלילה זו נוצלו נישואיו האמיתיים של לווק לבתו של מנכ"ל ויושב ראש ה-WWE, וינס מקמהן.
על פי הטענות, לווק "מקורב מדי לצלחת" ועל כן משפיע על העלילה מאחורי הקלעים.
כיום דמותו משוחקת כתפקיד מטעם הנהלת ה-WWE.
אליפות ה-IWF למשקל כבד (פעם אחת)
יריבות השנה (2000) - נגד קורט אנגל
יריבות השנה (2004) - נגד כריס ג'ריקו
יריבות השנה (2009) - נגד רנדי אורטון
קרב השנה (2004) - נגד שון מייקלס וכריס בנואה ברסלמניה 20
PWI דירג אותו במקום ה-1 מתוך 500 המתאבקים הטובים ביותר לשנת 2002 ו-2009
אליפות העולם במשקל כבד (5 פעמים)
אליפות אירופה של ה-WWF (פעמיים)
האליפות הבין יבשתית של ה-WWE/F (5 פעמים)
אליפות הזוגות של העולם ב-WWE/F (פעמיים) - עם "סטון קולד" סטיב אוסטין ועם שון מייקלס
אליפות הזוגות של ה-WWE (פעם אחת) - עם שון מייקלס
פרס "סלאמי" על המתאבק עם השיער הכי טוב (1997)
פרס "סלאמי" על רגע ה-OMG של השנה (2011) - כשהוא ביצע את מהלך הסיום של אנדרטייקר (טומבסטון) על אנדרטייקר ברסלמניה 27
פרס "סלאמי" על קרב השנה (2012) - קרב גיהנום בכלוב נגד אנדרטייקר ברסלמניה 28
האלוף השני של הגראנד סלאם
יריבות השנה (2000) - נגד מיק פולי
יריבות השנה (2004) - נגד שון מייקלס וכריס בנואה
יריבות השנה (2005) - נגד בטיסטה
היריבות הגרועה של השנה (2002) - נגד קיין
היריבות הגרועה של השנה (2006) - ביחד עם שון מייקלס (צמד DX) נגד שיין מקמהן ווינס מקמהן
היריבות הגרועה של השנה (2011) - נגד קווין נאש
הקרב הגרוע של השנה (2003) - נגד סקוט סטיינר ב-No Way Out 2003
הקרב הגרוע של השנה (2008) - נגד ולדימיר קוזלוב ואדג' באירוע סדרת ההישרדות 2008
היכל התהילה של WON (שנת 2005)
בשנת 2011 שיחק בסרט "הורה מלווה".
בשנת 2004 שיחק בסרט "בלייד: טריניטי".
טריפורה (בבנגלית: ত্রিপুরা, בהינדית: त्रिपुरा) היא מדינה בהודו, אחת משמונה מדינות של צפון-מזרח הודו.
היא מוקפת על ידי בנגלדש ומתחברת לשאר הודו רק בשני אזורים במזרחהּ, שם היא גובלת עם המחוזות קאצ'אר שבמדינת אסאם ואייזול שבמדינת מיזוראם.
באזור טריפורה נמצאו עדויות מועטות מן התקופה הפלאוליתית.
כמדינה שמרביתה מישורי שפך של דלתא של הנהרות גאנגס ובראהמפוטרה ומזרחה וצפונה הררית, התגבשה בטריפורה מדינת נסיכים שנשלטה על ידי המהרג'ה עד הזמן עצמאות הודו כשהיא לא נשלטה על ידי המוגהולים או הבריטים.
לאורך ההיסטוריה שונו גבולות המדינה פעמים רבות.
החל מהמאה ה-13 התרחשו פלישות מוסלמיות רבות לאזור, שהגיעו לשיאן עם כיבוש טריפורה בידי האימפריה המוגולית בשנת 1733. טריפורה נוצרה כיישות מדינית אוטונומית בזמן הראג' הבריטי.
עם חלוקת הודו ב-1947 הגיעו למדינה עשרות אלפי פליטים הינדים ממזרח בנגל (בנגלדש של ימינו).
פליטים אלו דחקו את תושביה המקוריים של המדינה למרכז אזור הרמות המיוערות והתיישבו לאורך גבולותיה של המדינה עם בנגלדש.
טריפורה הייתה מדינה נסיכותית והתאחדה עם הודו באוקטובר 1949. מעמדה היה של מדינה חלק ג', הגדרה שנובעת ממקום ההגדרות הנוגעות למדינות הללו בחוקת הודו, ונשלטה על ידי נציב שמינתה ממשלת הודו.
תחת חוק ארגון מחדש של המדינות ב־1956 הפכה טריפורה לטריטוריית איחוד, דבר שלא שינה את הממשל שבה.
ב־1963 הוקמה האספה המחוקקת של טריפורה, אספה מחוקקת מדינתית שבחרה ממשלה מקומית בראשות ראש השרים.
ב־1972 הפכה טריפורה למדינה נפרדת.
בתחילה איכות החיים במדינה נפגעה בעקבות מיקומה המרוחק מאוד מריכוזי האוכלוסייה בהודו.
בעקבות העצמאות ויצירת הגבולות המדיניים עם בנגלדש, המרחק מקולקטה גדל מ-350 ק"מ ל-1,700 ק"מ.
הבידוד הגאו-פוליטי הוחמר בהיעדר מסילות רכבת.
הצפה נוספת של מהגרים הגיעו במלחמת העצמאות של בנגלדש, בהופכם את הטריפורים למיעוט קטן בן 17% בארצם.
השינויים האתניים הובילו למתיחות רבה, אך בשנים האחרונות (נכון ל-2016) המצב בטריפורה שקט.
טריפורה היא חלק מצפון-מזרח הודו, אזור של שבע מדינות ללא מוצא לים אשר מנותקות כמעט באופן מלא משאר הודו.
טריפורה היא המדינה השלישית בקוטנה אחרי סיקים וגואה.
לטריפורה יש גבול בינלאומי של 856 ק"מ עם בנגלדש, מתוכם 730.5 ק"מ מגודרים בגדר פרוביזורית מנוקבת ככברה, דרכה מסתננים בנגלים רבים לעבודה בטריפורה, החל משנת 2012. לאורך הגבול ישנן מספר נקודות מעבר.
הטופוגרפיה המקומית מאופיינת בגבעות, עמקים ומישורים.
התוצר המקומי הגולמי של טריפורה בשנים 2010–2011 הסתכם בשני מיליארד דולר.
בשנת 2009 מגזר השירותים היה המרכזי במשק.
מגזר זה היווה 53.98 אחוזים מכלכלת המדינה לעומת 23.07 אחוזים בחקלאות ו-22.95 אחוזים ממגזר התעשייה והייצור.
מרבית מהאוכלוסייה תלויה בייצור החקלאי המקומי.
עם זאת, ההרריות והיערות במדינה משאירים רק 27% משטח המדינה ניתנים לעיבוד.
מבין המוצרים העיקריים המיוצרים בחקלאות המקומית ניתן למנות בד יוטה וקנה סוכר.
כלכלת טריפורה מתאפיינת בשיעורי עוני גבוהים, בהשקעות נמוכות, תשתיות לא הולמות, בידוד גאוגרפי, שימוש לא פרודוקטיבי במשאבי יער ומינרלים, תיעוש איטי ובאבטלה גבוהה.
נמל התעופה המרכזי במדינה הוא אחד מן הנמלים העמוסים ביותר במזרח הודו, כאשר החברה הדומיננטית בו היא אינדיגו.
מערכת הרכבות המקומית החלה להיבנות בשנת 1853, אך נפגעה עם בידוד האזור בעצמאות הודו בשנת 1947. ישנו רק כביש ראשי אחד (NH-8) המחבר את המדינה לשאר חלקי הודו.
התושבים הכפריים משתמשים לרוב בנתיבי המים כאמצעי תחבורה.
לאור השכנות עם בנגלדש, ישנם מספר קווי אוטובוסים הפעילים בין אגרטלה לדאקה, בירת בנגלדש.
בשנת 2013 חתמו שתי המדינות על הסכם הכולל הקמת קו רכבת באזור.
אזרחי שתי המדינות זקוקים לאשרה כדי להיכנס למדינה השנייה.
אולם, התנועה הבלתי-חוקית וההברחות בין הגבולות נפוצה.
טריפורה היא המדינה השנייה בגודל אוכלוסייתה בצפון-מזרח הודו לאחר אסאם.
נכון למפקד האוכלוסין משנת 2011, גרים במדינה כ-3,671,032 תושבים המהווים 0.3% מאוכלוסיית הודו.
צפיפות האוכלוסייה היא 350 נפש לקמ"ר.
שיעור האוריינות בטריפורה בשנת 2011 היה 87.75%, גבוה מהממוצע הארצי שעמד על כ-74.04%, והשלישי מבין מדינות הודו.
טריפורה מדורגת במקום ה-6 במדד הפיתוח האנושי מבין מדינות וטריטוריות הודו ועמד על ציון של כ-0.663. שיעור הפשע הכללי נמוך משאר חלקי הודו, אך הפשיעה כנגד נשים גבוהה מהממוצע הארצי.
באגרטלה פועלת תחנת טלוויזיה המשדרת לכל המדינה.
ישנם 56 עיתונים ומגזינים יומיים ושבועיים.
בתי הספר במדינה מנוהלים על ידי השלטון המקומי.
השפות הנפוצות בבתי הספר הן בנגלית ואנגלית, אם כי לעיתים ישנו שימוש גם בשפות מקומיות.
נכון לשנת 2011, בטריפורה יש בסך הכל 4,455 בתי ספר, מתוכם 2,298 בתי ספר יסודיים.
בכל בתי הספר של המדינה לומדים בסך הכול 767,672 תלמידים.
במדינה פועלות אוניברסיטה כללית אחת, אוניברסיטה פרטית ולמעלה מ-20 מכללות.
לאור חוקת הודו, שיטת השלטון בטריפורה היא דמוקרטיה פרלמנטרית וייצוגית.
האספה המחוקקת של טריפורה היא בית מחוקקים חד-ביתי שהוקם בשנת 1963 מורכב מ-60 נציגים הנבחרים אחת לחמש שנים.
המושל (ראש המדינה) ממונה אחת לחמש שנים על ידי נשיא הודו.
ראש השרים (ראש הרשות המבצעת וראש המדינה בפועל) הוא מנהיג המפלגה הגדולה\ קואליציית מפלגות בפרלמנט.
מועצת השרים ממונה על ידי השר הראשי ומפוקחת על ידי הפרלמנט.
לכפרים רבים במדינה יש אוטונומיה.
משנות השבעים ועד 2018 הייתה המפלגה הקומוניסטית של הודו (מרקסיסטית) מפלגת השלטון במדינה.
בבחירות ב־2018 הובסה המפלגה בידי מפלגת העם ההודית, אשר נכון למרץ 2024 מהווה את מפלגת השלטון במדינה.
המדינה שולחת 2 נציגים הנבחרים על ידי הציבור ללוק סבהה (הבית התחתון של הפרלמנט הארצי) ונציג אחד לרג'יה סבהה (הבית העליון של הפרלמנט הארצי).
טריפל סק הוא ליקר חסר צבע (כמעט) ובטעם של תפוז, אשר משמש בסוגים רבים של קוקטיילים, שהמפורסמים בהם הם המרגריטה והקוסמופוליטן, ולעיתים גם מאכלים.
הוא היבש מבין כל הליקרים בטעם תפוזים.
משמעות שמו היא "יבש פי שלושה", אך סיבת שם זה לא ברורה.
הטריפל סק הומצא בשנת 1834 על ידי ז'אן-בפטיסט קומבייה בצרפת.
"הטריפל סק המקורי של קומבייה" (Original Combier Triple Sec) עדיין מיוצר מתפוזים שיובשו בשמש ויובאו מהאיטי, הושרו באלכוהול למשך 24 שעות וזוקקו במזקקות נחושת בנות 100 שנה, על מנת ליצור ליקר חמוץ-מתוק אשר ניתן לשתות כשלעצמו או מעורבב לקוקטייל.
בניגוד לאמונה הרווחת, הפיתוח המקורי של הטריפל סק איננו קואנטרו, ליקר אשר פותח על ידי אדולף ואדוארד-ז'אן קואנטרו בצרפת, בשנת 1849.
ליקרי טריפל סק נעים בטווח שבין 18% כוהל בנפח ל-40%, כשהזולים ביניהם דלים באלכוהול וטעמם מגיע מחומרי טעם מלאכותיים, בעוד היוקרתיים (המפורסמים שבהם הם קואנטרו וגראן מרנייה) מכילים אחוזי אלכוהול גבוהים ומיוצרים בשיטות מסורתיות הכוללות תפוזים ממינים ייחודיים.
טריפסין הוא אנזים ממשפחת סרין פרוטאז הנמצא במערכת העיכול ומפרק חלבונים.
האנזים משמש גם למספר תהליכים ביוטכנולוגיים.
טריפסין מופרש למעיים שם הוא מפרק חלבונים לפפטידים קטנים יותר או לחומצות אמינו.
האנזים חשוב לקליטת חלבון במזון.
טריפסין מזרז את פירוק הקשרים הפפטידים.
ה-pH האופטימלי לפעולת הטריפסין הוא בסביבות 8 וטמפרטורת הפעולה האופטימלית בסביבות 37°C.
שייר חומצה אספרטית (Asp 189) המצוי בכיס הקטליטי של טריפסין אחראי למשיכה וייצוב ארגינין ו/או ליזין הטעונים חיובית וכך הוא אחראי לספציפיות של האנזים.
פירוש הדבר שטריפסין חותך לרוב חלבונים בצד הקרבוקסילי (בצד ה-C') של חומצות האמינו ליזין וארגינין, פרט למקרים שבהם לאחר אחת מהן נמצאת החומצה האמינית פרולין.
טריפסין נחשב לאנדופפטידאז, כלומר ביקוע החלבון מתבצע בשרשרת הפוליפפטידית ולא בחומצות האמינו בקצה הסופי של הפוליפפטיד.
טריפסין נוצר בלבלב בצורת זימוגן לא פעיל, טריפסינוגן.
לאחר מכן הוא מופרש למעי הדק שם האנזים אנטרוקינאז מפעיל אותו והופכו לטריפסין באמצעות פירוק פרוטאוליטי.
מולקולות הטריפסין הנוצרות מהתהליך מפעילות בעצמן עוד טריפסינוגנים (אוטוקטליזה), כך שדי בכמות מעטה של אנטרופפטידאז להתחלת התגובה.
מנגנון האקטיבציה נפוץ ברוב פרוטאזות הסרין ומשמש למניעת עיכול עצמי של הלבלב.
אחסון טריפסין נעשה בטמפרטורות נמוכות מאוד (בין 20°C- ל 80°C-) וזאת כדי למנוע אוטוליזה (איכול עצמי).
ניתן למנוע אוטוליזה גם באמצעות אחסון הטריפסין בסביבת pH של 3.
טריפוריום הוא גלריה רדודה של קשתות בעובי הקיר הפנימי, הנמצאים בקומה מעל הספינה הראשית בכנסייה או קתדרלה.
בדרך הכלל הטריפוריום הוא קומה נפרדת, מתחת לקומת התאורה ומעל קשתות הארקדה, אך לעיתים מתערבב בקומת התאורה.
הטריפוריום שימש מצע לקישוט ופיסול רב, עקב האפשרויות לתחרת אבן עשירה ותגליפים בעמודיו ובספנדרלים שבין הקשתות העוורות שלו.
הטריפוריום של קתדרלת לינקולן באנגליה נחשב לאחד הטריפוריומים הגותיים היפים ביותר.
בדרך כלל הטריפוריום כיסה קיר מאבן (מה שיצר "ארקדה עיוורת") אך בסגנון גותי קורן הקיר המוצק הוחלף בחלונות ויטראז' מזכוכית, דבר שהפך את הרצועה החשוכה למלאת אור.
אפילו כאשר הטריפוריום היה מעבר פשוט, הוא תמיד כלל תכונות עשירות בקישוט או בגימור.
מקור המונח איננו ידוע אך הוא כנראה נגזר thoroughfarum, שכן במקור הוא שימש כמעבר בין חלקי המבנה.
יש הסבורים שהמונח בא מלטינית שבה tres פירושו 3 (מספר) ו-foris פירושו דלת או כניסה, שכן קומת הטריפוריום הייתה בעלת חתך משולשי עקב הגג המשופע שכיסה אותה.
הדוגמאות הקדומות ביותר של טריפוריום נמצאות בבזיליקה הפאגאנית, שבה הטריפוריום היווה גלריה עליונה לשיחה ומסחר.
בנצרות הקדומה, הטריפוריום של הבזיליקה שימש כעזרת נשים, דבר שעדיין קיים בקרב הכנסייה האורתודוקסית המזרחית.
באדריכלות רומנסקית ובאדריכלות גותית הטריפוריום שימש או כגלריה מרווחת מעל הארקדה של הספינה המשנית או כמעבר בעובי הקירות; בשני המקרים היא משמשת כאמצעי חלוקה אדריכלי בין הספינה הראשית של כנסייה או קתדרלה לבין קומת התאורה.
במעבר בין הרומנסק לאדריכלות גותית כלל לעיתים הטריפוריום שתי קומות, במסגרת מבנה קיר של 4 אזורים במקום ה-3 הקלאסיים.
בדרך כלל, גובהו של הטריפוריום היה נמוך (בפרט ביחס לגובה הארקדה וגובה קומת התאורה), דבר שגרם למפרצים להתחלק ל-2 קשתות, שחולקו שוב לקשתות קטנות יותר, ותת-חלוקות אלה הגדילו את הסקלה של הארקדה מתחת וקומת התאורה מעל.
הטריפוריום שימש לעיתים לצרכים אדריכליים ומבניים, שכן מחת לגגו, העומס של הקמרונות והספינה הראשית, עבר לקירות החיצוניים ולתמיכות המבנה.
כאשר נעשה שימוש בתמיכות דואות באדריכלות הגותית, הושם דגש על הטריפוריום כחלק מהתוכנית האדריכלית וכמאפיין חושב, ולעיתים קשתות צולבות הותקנו מתחת לגג כדי לחזקו.
בכנסיות מאמצע המאה ה-15 באנגליה, שנבנו בסגנון גותי ניצב, כאשר הגג מעל המעברים היה די שטוח, נדרש יותר גובה לחלונות קומת התאורה ובהרבה מקרים הוחלט לוותר על הטריפוריום.
בקתדרלות ובכנסיות המנזר הגדולות הטריפוריום אוכלס בדרך כלל בידי אנשים שבאו להיות עדים לטקסים השונים, ובתקופות קדומות יותר שימש נזירים וכמורה לעבודות הקשורות לכנסייה.
טריפטון (Tryptone) הוא תערובת פפטידים המיוצרת כתוצאה מפירוק חלבוני קזאין על ידי הפרוטאז טריפסין.
טריפטון משמש בעיקר במיקרוביולוגיה כמרכיב במצע לגידול חיידקים, להם הוא מספק חומצות אמינו (טריפטון עשיר במיוחד בחומצת האמינו טריפטופן), תרכובות חנקן וויטמינים.
בטריפטון אין פחמימות בכמות משמעותית ולכן יש להוסיף לחיידקים מקור פחמן, לעיתים משתמשים בטריפטון בתוספת סוגים שונים של פחמימות כדי להבדיל בין חיידקים על בסיס יכולתם לנצל את הפחמימות השונות כמקור מזון.
לטריפטון נטייה לספיחת מים לכן יש לאחסנו במכל סגור ובסביבה יבשה ושמורה מלחות.
טריפטון דומה בהרכבו לחומצות קזאמינו (Casamino acids), תערובת חומצות אמינו המתקבלת כתוצאה מהידרוליזה של קזאין על ידי חומצה.
טריפונס ניקולאידיס הוא זמר קפריסאי-ישראלי.
טריפונס נולד בכפר איוס-תיאודורוס שבקפריסין למשפחה בת עשרה ילדים.
בגיל 12 עבר לבדו לעיר לימסול ובגיל 13 עבר לניקוסיה ועבד בנגרייה.
הוא החל להופיע כזמר וליווה עצמו בבוזוקי.
שירת במשך שנה בצבא קפריסין.
בשנת 1966 הוזמן להופיע ב"קפה אתונה" בתל אביב.
הכיר את אשתו הישראלית ונישא לה.
כעבור חודשים אחדים עבר למועדון "אריאנה" ביפו והופיע בו במשך חמש שנים.
להיטו הגדול באותה תקופה היה "דיר-לה-דה" אותו שר גם בסרטו של ג'ורג' עובדיה, "אריאנה".
בשנת 1980 עבר לארצות הברית לפי הזמנתו של אריס סאן.
הוא הקים שם להקה, "אלפא מיוזיק אורקסטרה", שהופיעה בבתי מלון.
בשנת 1985 הופיע בישראל לצד אלון אולארצ'יק והתזמורת של זוזו מוסא.
את סיבוב ההופעות ליווה הלהיט "כולם כולם".
בשנת 2008 חזר לישראל, ובין השאר ביצע את השיר "פיצריקה" יחד עם אייל גולן.
טריפונס הופיע בתפקיד עצמו בסרטי הקולנוע הישראליים "סלומוניקו" (1972) ו"חומוס FULL טריילר" (2022).
טריפונס היה נשוי במשך 62 שנים לאברולה ניקולאידיס, ממנה התאלמן ב-2023. מתגורר בחולון.
בנוסף לשפת האם שלו, יוונית, הוא דובר עברית.
טריפל סי היא חברת מחשוב ישראלית אשר קיבלה בשנת 2009 רישיון ספקית אינטרנט ראשי במדינת ישראל.
בנוסף, החברה מספקת שירותי מחשוב ענן, שירותי אחסון אתרים, והתאוששות מאסון.
חברת טריפל סי הוקמה בשנת 1989 על ידי רמי נחום, המשמש כמנכ"ל ובעלים של החברה.
שם החברה נגזר מהמילים טריפ אל שיא.
בשנים הראשונות מוקד פעילות החברה היה אספקת פתרונות מחשוב למגזר העסקי ממשווקי פתרונות המחשוב IBM, HP, VMware, מיקרוסופט, NetApp, Oracle, ו-לנובו.
בשנת 2000 קיבלה החברה הסמכה בתקן 9001 לניהול איכות כללי עבודה נכונים ואיכותיים בשירותים או מוצרים וממשיכים לעמוד בתקן כבר מעל ל-20 שנה.
בשנת 2008 חברת טריפל סי מתקדמת לשלב הבא באבולוציית אספקת שירותי המחשוב הקמת חוות שרתים (Data center) מהמשוכללים בארץ ברמת שרידות גבוהה ביותר הקיימת בשוק (TIER 4).
בשנת 2009 קיבלה החברה רישיון ISP ממשרד התקשורת לספק שירותי אינטרנט בישראל, והחל משנה זו החלה גם לשווק שירותי גישה לאינטרנט.
בשנת 2011 קיבלה החברה הסמכה בתקן 27001 לניהול אבטחת מידע בארגון וממשיכים לעמוד בתקן כבר מעל ל-10 שנה.
בשנת 2020 נבחרה טריפל סי כחברה הראשונה בישראל בתג VMware Cloud Verified.
טריפל סי נחשבת לאחת מספקיות האינטרנט הקטנות בשוק בישראל, עם נתח שוק של כמה עשרות אלפי לקוחות בלבד.
בניגוד לספקיות האינטרנט הגדולות בשוק (בזק בינלאומי, 012 סמייל, נטוויז'ן), טריפל סי מפרסמת את מחירי החבילות והשירותים באתר האינטרנט שלה.
באפריל 2017 נכנסה החברה לשוק הטלוויזיה בישראל, כאשר השיקה את Smart tv, שכללה חבילת ערוצים עם שירות VOD ב-50 שקל לחודש.
שירות זה לא החזיק הרבה, והחברה שהצליחה לגייס בשיאה רק 5,000 מנויים לשירות, ירדה מהאוויר שנה וחצי לאחר השקתה וסיימה את שירותי הטלוויזיה באוקטובר 2018.
בספטמבר 2019 הורשעו החברה, מנכ"לה וסמנכ"לית המכירות שלה בעבירות על חוק התחרות הכלכלית וחוק העונשין, עקב תיאום מכרזים למכירת שרתים, בין השנים 2010 ל-2012.
טריפלט הוא סט של שלושה מצבים קוונטיים של אטום או מולקולה, ומוגדר על ידי כך שהמספר הקוונטי של הספין, S, הוא אחד (S=1).
כאשר אטום או מולקולה בולעים פוטון בתחום האור הנראה או האולטרה סגול (UV) יכול להתרחש עירור של אלקטרון, כלומר עלייה של אלקטרון מהרמה האנרגטית בה הוא נמצא לרמה אנרגטית גבוהה יותר, שנקראת רמה מעוררת.
הטריפלט, כמו גם הסינגלט, הוא מצב מעורר של אטום או מולקולה, כלומר בעל אנרגיה גבוהה יותר ממצב היסוד, ושמו נגזר מסט שלושת המצבים הקוונטים אותם הוא מתאר (מיוונית: טרי - שלוש).
במצב טריפלט האלקטרון המעורר והאלקטרון במצב היסוד הם בעלי ספין בכיוון זהה, לעומת הסינגלט, שמתואר על ידי כך שהמספר הקוונטי של הספין הוא אפס (S=0), ובו האלקטרון המעורר והאלקטרון ברמת היסוד הם בעלי ספינים בכיוונים מנוגדים.
זהו מצב נמוך יותר אנרגטית מהסינגלט המעורר, אך עם זאת הוא אינו נפוץ בטבע בשל המעבר האסור (כלומר מעבר בעל הסתברות נמוכה להתרחשות) של האלקטרון מרמת היסוד אליו.
במכניקת קוונטים, ספין הוא תכונה של חלקיק לה ממדים של תנע זוויתי, לצד התנע הזוויתי האורביטלי.
הספין הוא תכונה אינטרינזית של החלקיק, ואין לו תכונה מקבילה במכניקה הקלאסית.
עבור חלקיקים שונים (למשל אלקטרון, פרוטון או אטום בודד), הספין מהווה מרכיב חשוב אשר קובע התנהגויות שלא ניתנות להסבר באופן קלאסי.
הספין מתואר ביחידות של ħ (קבוע פלאנק המצומצם), ויכול לקבל ערכים חיוביים (או אפס) של חצי-שלם (...2, 3/2, 1, 1/2, 0).
יש להבדיל בין הספין לבין המספר הקוונטי של היטל הספין, שמתואר על ידי המספר הקוונטי ms.
עבור אלקטרון, s=1/2, ו-ms יכול להיות 1/2, כלומר ספין למעלה (up), ומסומן כחץ לכיוון מעלה (↑), או 1/2-, ספין למטה (down), ומסומן כחץ לכיוון מטה (↓).
עיקרון האיסור של פאולי קובע כי שני פרמיונים לא יוכלו לאכלס את אותו מצב קוונטי.
באופן ספציפי לאלקטרונים, החוק קובע כי לשני אלקטרונים באטום לא יהיו אותם ארבעה מספרים קוונטיים (n, l, ml, ms), כלומר רמת אנרגיה מסוימת יכולה להיות מאוכלסת רק על ידי שני אלקטרונים בעלי ספינים הפוכים.
רמת יסוד אנרגטית שמכילה שני אלקטרונים מוגדרת גם היא כסינגלט ומסומנת כ-S0, כיוון ששני האלקטרונים יהיו בעלי ספינים הפוכים, כלומר מזווגים, ולכן הספין הכולל שלהם יהיה אפס (0=(1/2-)+(1/2)).
כאשר אלקטרון מעורר ממצב היסוד, הוא יכול לשמור על כיוון הספין שלו ולעלות לרמת סינגלט מעוררת (S1), כך ששני האלקטרונים עדיין בעלי ספינים הפוכים, או להחליף את כיוון הספין שלו ולעלות לרמת טריפלט מעוררת (T1), כך ששני האלקטרונים יהיו בעלי ספין באותו כיוון והספין הכולל יהיה שווה לאחד (1=(1/2)+(1/2)).
המעבר לטריפלט הוא מעבר בהסתברות נמוכה להתרחשות, כיוון שהוא מערב החלפת ספין שכוללת מעבר מפונקציית גל אנטי סימטרית (סינגלט) לפונקציית גל סימטרית (טריפלט).
על כן, רמת הטריפלט המעוררת פחות נפוצה בטבע.
בנוסף לספין, קיים מונח חשוב נוסף והוא ריבוי הספין (multiplicity) של המערכת, שמתואר על ידי 2S+1. ריבוי הספין קובע את המצב הקוונטי, כלומר עבור סינגלט הוא יהיה שווה ל-1 כיוון שהספין הכולל הוא אפס: 1=1+(0)×2, ועבור טריפלט ריבוי הספין יהיה שווה לשלוש כיוון שהספין הכולל הוא אחד: 3=1+(1)×2.
מעברים אלקטרוניים בין רמות אנרגיה באטום או מולקולה מערבים קליטה ופליטה של פוטונים בקצבים שונים, על פי ההסתברות להתרחשות המעבר.
במקרה של פוספורסנציה (זַרְחוֹרָנוּת, פוֹסְפוֹרֶסֶנְטִיּוּת) האנרגיה הנקלטת על ידי האטום או המולקולה משוחררת באופן יחסית איטי.
צורה נפוצה של פוספורסנציה מתרחשת כאשר ישנה דעיכה לא קרינתית של אלקטרון ממצב סינגלט מעורר למצב טריפלט מעורר בתהליך שנקרא חצייה בין-מערכתית (Intersystem crossing).
כיוון שהטריפלט נמוך יותר באנרגיה מהסינגלט, הפוטון שנפלט ממצב הטריפלט בחזרה למצב היסוד יהיה באורך גל ארוך יותר מזה שנבלע, כלומר בעל אנרגיה נמוכה יותר.
בנוסף, כיוון שהמעבר בין רמת הטריפלט המעוררת לרמת היסוד הסינגלטית הוא "אסור", זמן החיים ברמת הטריפלט יהיה ארוך יותר ועל כן במקרה של פוספורסנציה התהליך איטי יותר מבמקרה של פלואורסצנציה (פליטת פוטון במעבר אלקטרון מרמת סינגלט מעוררת לרמת היסוד).
מצבים קוונטיים של ספינים יכולים להיות מתוארים באופן מתמטי על ידי שימוש בכתיב דיראק, וכוללים שימוש בספין (s) של החלקיק (1/2 במקרה של אלקטרון) ובמספר הקוונטי של היטל הספין (ms, עבור אלקטרון 1/2 או 1/2-).
מערכת של שני ספינים, כמו למשל אלקטרון ופרוטון במצב היסוד של אטום המימן, או אלקטרון במצב היסוד ואלקטרון במצב מעורר באטום כלשהו, תייצר בסיס של ארבעה מצבים אפשריים, כאשר כל אחד מהחלקיקים יכול לקבל ספין 1/2 או ספין 1/2-:
בכתיב דיראק, אם נכתוב עבור כל אחד מהחלקיקים את s ו-ms נקבל:
כאשר 1 מסמן את החלקיק הראשון, ו-2 את השני.
המספר הקוונטי S יכול לקבל שתי אפשרויות: 0 או 1. מתוך ארבעת המצבים האפשריים, קיימים שלושה בעלי S=1. שלושה מצבים אלו מרכיבים את הטריפלט:
המצב הרביעי הוא מצב בו S=0, והוא מתאר את הסינגלט:
ארבעה מצבים אלו יוצרים בסיס אורתונורמלי.
כאמור, למצב טריפלט הסתברות נמוכה, ועל כן רוב המולקולות בטבע קיימות במצב סינגלט.
מולקולה יוצאת דופן היא מולקולת החמצן, O2, שקיימת בטמפרטורת החדר במצב טריפלט בשל שני האלקטרונים הלא מזווגים שלה.
על מנת ליצור תגובה כימית עם מולקולות אחרות, צריך להתרחש המעבר האסור מטריפלט לסינגלט.
על כן, על אף שמולקולת החמצן מאוד ריאקטיבית מבחינה תרמודינמית, היא אינה ריאקטיבית מבחינה קינטית ולכן נמצאת במצב יציב.
עירור פוטוכימי או תרמי יכול לעורר את מולקולת החמצן למצב סינגלט, מה שיהפוך אותה למחמצן חזק ביותר.
טריפטמין הוא אלקלואיד מונואמיני שנמצא בצמחים, פטריות, וחיות.
הוא מכיל טבעת אינדול ודומה במבנהו לחומצה האמינית טריפטופן, וממנה נובע שמו.
טריפמין נמצא בכמויות שונות במוחם של יונקים, ומאמינים כי הוא משחק תפקיד כנוירומדולטור או נוירוטרנסמיטר.
מבנהו הכימי של הטריפטמין הוא הבסיס לקבוצה של תרכובות המכונה טריפטמינים.
הקבוצה כוללת הרבה תרכובות ביולוגיות פעילות, ביניהן נוירוטרנסמיטרים וסמים פסיכדליים (למשל 5-HO-DiPT).
טריפופוביה היא פוביה מחורים, בעיקר תבניות לא רגילות של חורים.
המונח, המורכב מהמילים היווניות τρύπα ("חור") ו-φόβος ("פחד"), נטבע בשנת 2005. על פי הערכות, כ-15% מאוכלוסיית העולם סובלת מהפוביה, עם אחוז גבוה יותר בקרב הנשים.
הפוביה אינה מוכרת על ידי האגודה האמריקנית לפסיכיאטריה ואינה מוגדרת ב-DSM.
ארנולד וילקנס וג'ף קולי מהמרכז למדעי המוח באוניברסיטת אסקס, היו למדענים הראשונים אשר חקרו את תופעת הטריפופוביה.
הם מאמינים כי התגובה מבוססת על גועל ביולוגי, ולא על פחד תרבותי נרכש.
במאמר שפורסם בכתב העת Psychological Science בשנת 2013, וילקנס וקולי כתבו כי התגובה מתבססת על תגובת המוח לצורות המקושרות לסכנה.
חורים שכללו תגובות כאלה היו בלתי מזיקים, כגון פירות ובועות, וכאלה המקושרים לסכנה, כגון חורים שנוצרו על ידי חרקים, פצעים ומחלות עור.
חלק מהאנשים שראו את החורים האלה אמרו שהרגישו צמרמורת, חוו הפרעת פאניקה, הזיעו והרגישו בחילה או גרד.
הפסיכיאטר קרול מתיוס מאמין כי התגובות נובעות מהטרמה.
האתר trypophobia.com, מתאר את התופעה באמצעות סרטונים ותמונות.
תמונות המכילות מקבצי חורים מוצגות על פי סדר התגובה הצפויה, ממצב רגיעה ועד מה שעלול לעורר פחד.
בעזרת המידע שבאתר, וילקנס וקולי ניתחו דוגמאות של תמונות שיש להן "מאפיינים ייחודיים".
הם ציינו כי התגובה לפוביה "תגובת רפלקס מודעת בהתבסס על "חלק פרימיטיבי של המוח המשייך את התמונה למשהו מסוכן".
טריפלורידין/טיפיראציל (FTD/TPI - trifluridine / tipiracil) הם המרכיבים הפעילים בתרופה המשולבת לונסורף (lonsurf), המשמשת כטיפול קו-שלישי או רביעי של סרטן גרורתי של המעי הגס והחלחולת, לאחר כישלון עם טיפול כימותרפי וטיפול מכוון.
התרופה המשולבת מכילה: טריפלורידין שהוא אנלוג נוקליאוזידי, וטיפיראציל שהוא מעכב של טימידין פוספורילאז.
טיפיראציל מונע מטבוליזם מהיר של טריפלורידין, מה שמגדיל את הזמינות הביולוגית של טריפלורידין.
לונסורף משמש כטיפול קו-שלישי או רביעי של סרטן גרורתי של המעי הגס והחלחולת, לאחר טיפולים כימותרפיים וביולוגים.
התרופה המשולבת גרמה נזק לעוברים של חיות בהיריון ולא נבדקה בנשים הרות.
אין ליטול את התרופה במהלך ההיריון ואין להיכנס להיריון, במהלך נטילת התרופה.
התרופה המשולבת מדכאת, באופן חמור, את תפקוד מח העצם, וכתוצאה מכך, מביאה להפחתה של תאי דם אדומים, תאי דם לבנים וטסיות דם, ולכן, הרבה אנשים הנוטלים את התרופה, נמצאים בסיכון לזיהומים, אנמיה ואובדן דם כתוצאה מחסר בקרישת דם.
התרופה אף גורמת לבעיות עיכול, עם יותר מ -10% של אנשים החווים איבוד תיאבון, שלשולים, בחילות והקאות.
יותר מ -10% מהאנשים חווים עייפות וחום גבוה.
1% עד 10% מהאנשים, סובלים מבעיות בעור ובריריות, כמו פריחות וגרד, או פצעים בפה, כמו גם עור מתקלף, חוסר תחושה, אדמומיות ונפיחות בכפות הידיים ובסוליות.
סחרחורת ובלבול נפוצים גם כן.
נכון למאי 2018, רק ניסויי אינטראקציה במבחנה זמינים.
בניסויים אלה, נמצא כי טריפלורידין משתמש בנשאי concentrative nucleoside transporter 1 ( CNT1) וב-equilibrative nucleoside transporters 1 (ENT1) או equilibrative nucleoside transporters 2 (ENT2), בעוד טיפיראציל משתמש בחלבונים נשאי מומסים SLC22A2 ו- SLC47A1. תרופות המגיבות עם נשאים אלה, יכולות להשפיע על הריכוזים בפלזמה של טריפלורידין וטיפיראציל.
טיפיראציל, בהיותו מעכב של תימידין פוספורילאז, יכול להגיב עם סובסטרטים של אנזים זה, כמו זידובודין.
התרופה מורכבת מהציטוטוקסין טריפלורידין (TFT) וממעכב של תימידין פוספורילאז, טיפראציל (TPI).
טריפלורידין משולב בדנ"א במהלך סינתזת ה-DNA (דנ"א) ומעכב צמיחת תאי גידול.
TFT משולב לתוך הדנ"א באמצעות זרחון, על ידי תימידילאט קינאז (TK) ל-TF-TMP, הנקשר בצורה קוולנטית לשייר טירוזין מס' 146 של האתר הפעיל של האנזים תימידילאט סינתאז (TS) ומעכב את פעילות האנזים.
TS חיוני לסינתזה של דנ"א משום שהוא אנזים המעורב בסינתזה של הדאוקסינוקליאוטיד תימידין טריפוספט (dTTP).
עיכוב של TS מרוקן את התא מ- dTTP וגורם להצטברות של דאוקסיאורידין מונופוספט (dUMP) מה שמגביר את הסבירות כי אוראציל ישולב בצורה לקויה לתוך ה-דנ"א.
כמו כן, פוספורילציה בהמשך של TF-TMP גורמת לרמה גבוהה של TF-TTP בתוך התא, וכתוצאה מכך הוא משולב לתוך ה-דנ"א.
אף על פי שהמנגנון המדויק שבאמצעותו TFT גורם לנזק ל-דנ"א אינו מובן לחלוטין, יש להניח כי שילוב ה- TF-TTP בדנ"א, מוביל ליצירת שבר בגדיל ה-דנ"א.
טיפיראציל מונע את הפירוק של טריפלורידין באמצעות TP, כאשר ניטל דרך הפה ויש לו גם תכונות אנטי-אנגיוגניות.
מאז הסינתזה של 5-פלואורואורציל (5-FU) בשנת 1957, שימשו פלואורופירימידינים לטיפול בסוגים רבים של סרטן.
בשל החסרונות בטיפול עם 5-FU, כגון, הצורך במתן על פני תקופות זמן ארוכות, באמצעות עירוי תוך ורידי, וההתפתחות של עמידות בגידולים, נוצר צורך בטיפול נוח ויעיל יותר של פלואורופירימידין.
מרכיב הפלואורופירימידין של התרופה, טריפלורידין, סונתז לראשונה בשנת 1964, על ידי היידלברגר ואח'.
בסוף שנות ה-60 של המאה ה-20, ניסויים קליניים של שלב I ו-II של טריפלורידין תוך-ורידי, בלבד, היו מאכזבים.
הפרופיל הפרמקוקינטי של טריפלורידין, במהלך ניסויים קליניים אלה הראה כי התרופה הציגה זמן מחצית חיים קצר מאוד, בהיותה בסרום (12 דקות לאחר ההזרקה).
התאמות במשטר המינון שיפרו את השפעותיה, במהלך מחקרים קטנים, אך ההשפעה הייתה קצרת מועד.
מאוחר יותר גילו חוקרים, כי טריפלורידין הניטל דרך הפה, מתפרק למטבוליטים הלא פעילים: 5-טריפלואורומתילאוראציל (trifluoromethylacacil-5) ו-trifluoromethyl-2,4(1H,3H)-pyrimidinedione-5 (FTY) במהלך מטבוליזם במעבר ראשון בכבד, באמצעות האנזים תימידין פוספורילאז.
לאחר מכן הוצע כי ניתן להגדיל ולשמר ריכוזים של טריפלורידין הניטל דרך הפה, כאשר התרופה ניתנת עם מעכב של תימידין פוספורילאז.
התרופה המשולבת של טריפלורידין\טיפיראציל אושרה על ידי מינהל המזון והתרופות ( (FDA של ארצות הברית בספטמבר 2015, ועל ידי סוכנות התרופות האירופית באפריל 2016.
טריצרטופסיני (שם מדעי: Triceratopsini) הוא שבט (קבוצה טקסונומית הניצבת מתחת לתת-משפחה) של דינוזאורים ממשפחת הצרטופסיים ותת-משפחת הכסמוזאורים, אשר התקיימו במהלך הקרטיקון העליון של הקמפן והמאסטריכט שלפני 74.73 עד 66 מיליון שנה לפני זמננו.
הם נכחדו סופית עם הכחדת הקרטיקון הגדולה.
הם התגלו בקנדה ובמערב ארצות הברית.
הקבוצה הוגדרה בשנת 2011 על ידי ניקולס לונגריץ' במאמר בו תיאר את הטיטאנוצרטופס, עם התקבצות של מאובני צרטופסים הקרובים לטריצרטופס.
ההגדרה הפילוגנטית של ענף זה היא .
ככל הנראה לכל חברי השבט יש מוצא משותף.
כל חברי הקבוצה - למעט רגאליצרטופס וטטנקצרטופס - היו דינוזאורים גדולים, באורך של ומשקל של 5–12 טונות.
בני הקבוצה נחשבים לכסמוזאורים בעלי מספר תכונות המתאימות לצנטרוזאורים כמו קרן אף ארוכה וצרה יחסית.
הם היו בעלי עטרה ארוכה, גדולה וגבוהה: בחלק מהמינים בלטו סביבה בלטו בליטות משולשיות קטנות ובאחרים השפה הייתה חלקה (כמו בטורוזאורוס).
בנוסף היו להם קרניים ארוכות מעל הגבות ששימשו להרתעת טורפים כמו הטירנוזאוריים ולתצוגה תוך-מינית.
בחלק מהמינים ייתכן שהם גם שימשו ללחימה בפועל, הן בטורפים והן בפרטים אחרים מאותו מין.
חברים רבים בשבט זה נחשבים למינים שמעמדם הטקסונומי נתון בספק ביניהם האגתאומס, הנדוצרטופס, הטטנקצרטופס והאוחוצרטופס.
כמה מדענים כמו ג'ק הורנר סוברים שגם הטורוזאורוס הוא טקסון בטל שלמעשה שייך לטריצרטופס, אך הדבר טרם התקבל בקהילה המדעית.
מייקל לאמאר וייט הרביעי , ידוע בשם הבמה טריפי רד (Trippie Redd), הוא ראפר, זמר ופזמונאי אמריקאי.
במאי 2017, הוציא את מיקסטייפ הבכורה שלו, A Love Letter to You.
האלבום זכה במעמד "אלבום זהב" מטעם איגוד תעשיית ההקלטות האמריקאי.
זמן קצר לאחר מכן, באוקטובר 2017, הוציא את מיקסטייפ ההמשך, A Love Letter to You 2. האלבום הגיע בשיאו למקום ה-34 בבילבורד 200 וזכה להצלחה רבה, אך לא הצליח לשחזר את הצלחתו של האלבום הקודם.
ב-10 באוגוסט 2018, הוציא את אלבום הבכורה שלו, Life's a Trip.
האלבום כולל הופעות אורח של דיפלו, יאנג ת'אג, טראוויס סקוט ועוד.
ב-9 בנובמבר 2018, הוציא את המיקסטייפ השלישי שלו, A Love Letter to You 3 אשר מהווה המשך לשאר המיקסטייפים הקודמים שלו.
האלבום הגיע למקום הראשון במצעד אלבומי ה-R&B/היפ-הופ.
האלבום כלל בתוכו שיר בשיתוף פעולה עם הראפר פלייבוי קרטי, "They Afraid of You", אך יום לאחר יציאתו, גנז טריפי את השיר מתוך האלבום בעקבות סכסוך עם הראפר.
ב-22 בנובמבר 2019, הוציא את המיקסטייפ הרביעי שלו, A Love Letter to You 4. האלבום הגיע למקום הראשון בבילבורד 200 והפך לאלבום הראשון של טריפי רד לעשות זאת.
בשנת 2021 הוציא סינגל "Miss the Rage" ביחד עם פלייבוי קרטי ובהמשך הוא נכלל באלבום החדש.
טריצרומריקס (שם מדעי: Triceromeryx; מילולית: "ראם בעל 3 קרניים") הוא סוג נכחד של מכפיל פרסה ממשפחת הפלאומרכיים, שחי באירופה בתחילת המיוקן לפני 16.9 עד 16 מיליון שנה מזמננו - כך שעל פי הממצאים הוא התקיים פחות ממיליון שנה.
סוג זה הוא קרובו של האמפלומריקס, וניתן להתבלבל ביניהם בקלות.
הוא הוגדר ב-1946 בידי וייאלטה קומלה (Villalta Commela) קרוספונט פיירו (Crusafont Pairó) ולבוקט (Lavocat).
ממצאיו התגלו סמוך לעיר סרגוסה שבצפון-מזרח ספרד משרידים חלקיים של הגולגולת בעיקר.
יונק זה דמה במראהו לג'ירף מעט, ובמקור הוא שויך למשפחת הג'ירפיים, אך ב-2007 הועבר למשפחת הפלאומרכיים, שהיו קרובי הג'ירפיים.
יונק זה היה בעל קרניים מוזרות שבלטו מעצם המצח והשתפעו מעלה לצדדים כקרני איילים.
המבנה הזכיר את הדינוזאורים הצרטופסיים כמו הסטירקוזאורוס, דבר ייחודי מאוד ליונקים.
הוא היה גם בעל ניבים כמו של אייל מושק, והיה צמחוני עקב מבנה השיניים הטוחנות הגדולות.
הוא התקיים לאורך אירופה של תחילת המיוקן ביערות לצד מינים קרובים של מכפילי פרסה וכן מיני פילאים וטורפים שונים.
טריפל ג'יי הוא תחנת רדיו אוסטרלית ממשלתית, שהוקמה ב-1975 כחטיבה של תאגיד השידור האוסטרלי.
תחנת הרדיו פונה בעיקר למאזינים צעירים של מוזיקה אלטרנטיבית.
לתחנת הרדיו יש תחנות בת, Triple J Unearthed ודאבל ג'יי .
התחנה הוקמה ב-19 בינואר 1975 תחת מממשלתו של גוף ויטלם, תחת השם 2JJ (דאבל ג'יי) ב-1540 קילו-הרץ תחת שידורי AM.
באותו זמן, שם התחנה שונה ל-2JJJ (טריפל ג'יי).
מאז 1989, למעט ב-1992, תחנת המוזיקה מפרסת מדי שנה את מצעד המוזיקה שלה, מצעד 100 הסינגלים של טריפל ג'יי.
התחנה נהגה לפרסם את מצעד המוזיקה מדי שנה ב-26 בינואר, יום אוסטרליה, אם כי מאז 2017, היא מפרסמת אותו ביום הראשון הרביעי בכל ינואר.
ב-2005, תחנת הרדיו החלה לפרסם את המגזין Triple J Magazine .
הגיליון האחרון של המגזין היה ב-2016.
מאז 2005, תחנת הרדיו מעניקה מדי שנה את פרסי ג'יי .
טריפל איקס 2 הוא סרט פעולה אמריקאי משנת 2005, בבימויו של לי טמהורי ותסריט מאת סיימון קינברג.
הסרט מהווה המשך לסרט "xXx" משנת 2002 והסרט השני בזיכיון.
בתפקידים הראשיים מככבים אייס קיוב, סמואל ל.
ג'קסון, וילם דפו, סקוט ספידמן ופיטר שטראוס.
הסרט עוקב אחר דריוס סטון, אסיר לשעבר, המגויס על ידי סוכן ה-NSA אוגוסטוס גיבונס כדי לסכל הפיכה צבאית המאיימת על ממשלת ארצות הברית.
הסרט הופק בתקציב של כ-60 מיליון דולר והכניס כ-71 מיליון דולר ברחבי העולם.
הסרט מתמקד בדריוס סטון, חייל לשעבר בכוחות המיוחדים של הצי האמריקאי, המרצה עונש מאסר בכלא צבאי.
סוכן ה-NSA אוגוסטוס גיבונס משחרר את סטון מהכלא ומגייס אותו לתוכנית "xXx" החדשה.
משימתו של סטון היא לסכל מזימה להפיכה צבאית המובלת על ידי גנרל ג'ורג' דקרט, המתכנן להפיל את נשיא ארצות הברית.
סטון וצוותו פועלים נגד הזמן כדי למנוע את ההפיכה ולהציל את המדינה מאיום פנימי.
אייס קיוב – דריוס סטון, סוכן "xXx" החדש.
ג'קסון – אוגוסטוס גיבונס, סוכן ה-NSA המגייס את סטון.
וילם דפו – גנרל ג'ורג' אוקטביוס דקרט, מתכנן ההפיכה הצבאית.
סקוט ספידמן – סוכן קייל סטיל, סוכן NSA העובד עם גיבונס.
פיטר שטראוס – הנשיא ג'יימס סאנפורד, נשיא ארצות הברית.
אקזיביט – זיק, חברו של סטון ומומחה לנשק.
מייקל רוף – טובי לי שייברס, מומחה טכנולוגיה ב-NSA.
סאני מייברי – צ'ארלי מייבת'ר, סוכנת כפולה העובדת עבור דקרט.
נונה גיי – לולה ג'קסון, חברה ותיקה של סטון.
הסרט "טריפל איקס 2" קיבל ביקורות שליליות ברובן.
מבקרים ציינו את העלילה הבלתי סבירה והביצוע הטכני הפחות מוצלח בהשוואה לסרט המקורי.
טריפניטים הם מחילות צרות, גליליות ולא מסועפת, ממאובני העקבות הנפוצים ביותר במצעים קשים כמו סלעים, קרבונט קשה וקונכיות.
הם מופיעים לראשונה בשכבות סלע מתקופת הקמבריון התחתון, היה בולט מאוד במהפכת הביו-ארוזיה (Bioerosion, שחיקת המצע של קרקעית הים על ידי בעלי חיים) בתור האורדוביק, ועדיין נוצר כיום.
טריפניטים כמעט תמיד נמצאים במצעים גירניים, ככל הנראה משום שהאורגניזם החופר השתמש בחומצה או בחומר כימי אחר כדי להמיס את הסידן הפחמתי.
טריפניטים נפוצים בשטחים הקשים של יבשת בלטיקה, יבשת שהתקיימה בתורי האורדוביק והסילור.
טריפנילפוספין הוא תרכובת אורגנו-זרחנית נפוצה בעלת הנוסחה P(C6H5)3, המקוצרת לעיתים קרובות ל-PPh3 או Ph3P.
זוהי תרכובת רב-תכליתית הנמצאת בשימוש נרחב כריאגנט בסינתזה אורגנית וכליגנד לקומפלקסים של מתכות מעבר, כולל כאלה המשמשים כזרזים בכימיה אורגנו-מתכתית.
PPh3 קיים כגבישים חסרי צבע, יציבים יחסית באוויר בטמפרטורת החדר.
הוא מתמוסס בממסים אורגניים לא קוטביים כמו בנזן ודיאתיל אתר.
ניתן להכין טריפנילפוספין במעבדה על ידי טיפול בזרחן טריכלוריד עם פנילמגנזיום ברומיד או פנילליתיום.
הסינתזה התעשייתית כוללת תגובה בין זרחן טריכלוריד, כלורובנזן ונתרן:
טריפנילפוספין מתגבש במודיפיקציה טריקלינית ומונוקלינית.
בשני המקרים, המולקולה מאמצת מבנה פירמידה עם סידור דמוי מדחף של שלוש קבוצות הפניל.
טריקולור הוא דגל שמורכב משלושה צבעים, בדרך כלל בגודל זהה (במאונך או במאוזן).
טריקולור הוא סוג של טריבנד, ושמו עשוי להטעות שכן לעיתים הדגל עצמו כולל יותר משלושה צבעים שכן הוא מוטען בסמל, או עקב שימוש במסגרת צבעונית לשם הפרדה בין צבעים דומים על ידי פס דק בצבע שונה.
טריק שלושת הקלפים, הידוע יותר בשמותיו הלועזיים, "Three card monte" ו-"Find the lady" , הוא תרגיל עוקץ בקלפים אשר מטרתו לעשוק את הקורבן מכספו.
במשחק יש שלושה קלפים, שניים זהים ואחד שונה (לרוב מלכה עלה, ומכאן הכינוי "מצא את הגברת"), והמטרה של הקורבן היא למצוא את הקלף השונה לאחר ערבוב שלושת הקלפים כאשר פניהם כלפי מטה.
המשחק נפוץ בקרב נוכלים במדינות רבות בעולם, בהן ישראל.
אותם נוכלים משתמשים בטכניקות רבות על מנת לפתות את הקורבנות התמימים.
הם עובדים בקבוצות עם מספר שחקנים משתפי פעולה שזוכים מדי פעם, שמטרתם למשוך קהל.
פעמים רבות קיים גם משגיח שמתריע על בוא המשטרה.
לפעמים קיים אפילו סוכן כפול, אשר מטרתו לעזור כביכול לקורבן על ידי כך שהוא מסיח את הנוכל ובזמן הזה יוצר קיפול קטן בקלף השונה, אך לנוכל קיימת טכניקה להחזיר את הקיפול לקדמותו ולקפל קלף אחר בצורה דומה, וכל זאת בהסתר.
כיום, המשחק פופולרי גם בקרב קוסמים המתמחים בקסמי קלפים, ובעזרת מיומנותם הם שיפרו והמציאו שלל טכניקות לטיפול בקלפים.
קיימות גרסאות רבות למשחק, אפילו כאלה שבהן גב הקלף השונה שונה בצבעו משני הקלפים האחרים.
שלושה קלפים מונחים על השולחן על ידי המחלק (או במקרה של רמאות ברחוב על קופסה או חפץ אחר שניתן לקפל במהירות), ומוצגים לקורבן.
לאחר מכן הופכים את הקלפים והקורבן צריך למצוא את הקלף השונה.
הקלפים מעורבבים לנגד עיני הקורבן באיטיות ללא שום תנועה מהירה או חשודה, והקורבן צריך להצביע על הקלף השונה.
בחירת הקלף נעשית על ידי מיקום כסף על הקלף.
אם הקרבן ניצח, הוא זוכה בסכום כסף ששווה להימור שלו.
אחרת, הוא מפסיד את הסכום עליו הימר.
במרבית הפעמים הוא לא ינצח.
הסיבה לכישלונו היא מיומנותו של הרמאי.
מאחר שיש רק 3 קלפים, בוחרים לרוב שתי שביעיות ומלכה.
לעיתים הקלף הזוכה הוא אס עלה שנחשב לקלף מזל.
עובדה זו עשויה למשוך את הקורבן למשחק.
קורבן המגיע למשחק רואה לרוב קבוצת אנשים שמשחקת, חלקם זוכים וחלקם מפסידים.
האנשים שמשחקים הם משתפי פעולה עם מפעיל המשחק, שמשחקים איתו כדי לתת תחושה שזהו משחק הימורים הוגן.
לרוב, משתפי הפעולה הם דמויות מגוונות כגון אישה עם ילד, אדם מהרחוב, רואה חשבון בחליפה.
זאת כדי שהקבוצה תראה כמורכבת מאנשים זרים.
קורבן שצופה במשחק ישים לב שיותר קל לו לעקוב אחר המלכה מאשר למשתפי הפעולה והוא יתפתה לחשוב שהוא עשוי לנצח במשחק.
אם הקרבן נכנס לבסוף למשחק, משתפי הפעולה ישתמשו בכמה דרכים לרמות אותו:
מעורבים שני משתפי פעולה והמחלק שמתנהגים כאנשים זרים זה לזה.
הקורבן מגיע למשחק שמתנהל בצורה חשאית, אדם נוסף צופה אחר משטרה.
המחלק משחק תחילה עם משתף הפעולה.
המחלק נותן לו להרוויח, והקורבן שם לב לכך שכסף קל היה עושה את דרכו אליו במקרים בהם משתף הפעולה הפסיד.
בזמן שהקורבן צופה במשחק, משתף פעולה שני שמתנהג כעובר אורח כמו הקורבן, יפתח איתו בשיחה בנוגע למשחק ויעיר על כך שמשתף הפעולה הראשון זוכה בקלות או מפסיד בקלות במשחק שנראה פשוט לקורבן.
שיחה זו נעשית כדי לעודד את הקורבן לשחק.
אם הקורבן לא נכנס למשחק המחלק עשוי לטעון שהוא ראה משטרה, לקפל את המשחק ולהתחיל מחדש במקום אחר, או שהוא יחכה שקורבן נוסף יופיע.
אמונה רווחת היא שהמחלק יתן לקורבן להרוויח תחילה כדי למשוך אותו, אך זה לא נכון.
במשחק אמיתי הקורבן לא זוכה אף פעם כי יש דרכים רבות למשוך את הקורבן למשחק ולשכנע אותו להמר.
במשחק עם משתף פעולה אחד או ללא משתפי פעולה כלל, המחלק ישאל את הקורבן היכן הקלף.
לאחר בחירה נכונה מצד הקורבן המחלק יתן לו את סכום הזכייה ללא כל הימור מצדו ובכך ימשוך אותו לשחק.
שיטות מתוחכמות יותר יכללו מספר רב יותר של משתפי פעולה, שמשמשים כתצפיתנים, עוברי אורח או מהמרים.
המחלק נעזר בזריזות ידיים והסחת תשומת הלב כדי למנוע מהקורבן למצוא את המלכה.
בזריקה, המחלק מחזיק שני קלפים שמונחים לאורך מהקצה התחתון והעליון שלהם כאשר פניהם למטה.
קלף אחד מוחזק ביד שמאל, קלף שני מוחזק ביד ימין בין האגודל לאמה וקלף שלישי מעליו בין האגודל לאצבע המורה.
אחד הקלפים ביד ימין הוא המלכה.
שתי הידיים מוטות כדי שהקורבן ומשתף הפעולה יוכלו לראות אותם.
הקלפים נזרקים על גבי השולחן אחד אחד, ומעורבבים בכמה תנועות חלקות כך שהם אחד לצד השני.
בזמן הזריקה המחלק מניע את יד ימין לצד כדי להפריד את שני הקלפים, הקורבן חושב שהקלף התחתון נזרק ראשון אך למעשה הקלף העליון נדחף לפני הקלף התחתון והחליף איתו מקום.
מחלק מיומן מבצע פעולה זו באופן בלתי ניתן להבחנה, לעיתים אפילו משתפי הפעולה לא עוקבים אחר הקלפים.
לשם כך משתמשים בסימנים בין המחלק למשתפי הפעולה כדי להודיע את מיקום המלכה.
שיטה זו אחראית לתנועה האופיינית הצידה של יד המחלק בזמן שהוא מניע את הקלפים על השולחן.
אם הקורבן בוחר קלף שהמחלק לא רצה, המחלק יחליף את הקלף בקלף אחר.
תחילה המחלק מרים קלף נוסף, לא הקלף שהקורבן בחר.
הוא מחזיק אותו בפינה בין האגודל לאמה ומחליק אותו מתחת לקלף הנבחר, לכאורה כדי להפוך את הקלף הנבחר.
למעשה, כששני הקלפים זה על גבי זה, הוא מניח את הקלף הלא נבחר, אוחז בקלף הנבחר ונותן לקלף שלא נבחר ליפול על גבי השולחן.
כמו בזריקה, לא ניתן להבחין בחילוף קלפים שמבוצע נכון.
אדריאן ת'וז (Adrian Thaws; נולד ב־27 בינואר 1968) הידוע בעיקר בכינוי טריקי (Tricky) הוא ראפר אנגלי.
נחשב לאחד ממייסדי סגנון הטריפ הופ.
טריקי נולד בשכונת־העוני נוֹל וֵסְט (Knowle West) בבריסטול באנגליה.
אביו נטש את משפחתו עוד לפני שנולד ואימו מקסין קוויי (Maxine Quaye) התאבדה כשהיה בן 4 בלבד.
באמצע שנות ה-80 הצטרף לקהילת מוזיקאים בריסטולית בשם הוויילד באנץ' (The Wild Bunch, החבורה הפרועה), שמתוכה קמה בשנת 1987 להקת מאסיב אטאק.
באותה תקופה זכה לכינוי טריקי קיד (Tricky Kid, ילד מוזר) או בקיצור טריקי.
טריקי היה זמר אורח בשני האלבומים הראשונים של מאסיב אטאק - Blue Lines (1991) ו־Protection (1994).
בשנת 1995 טריקי הוציא את אלבומו הראשון, Maxinquaye שנקרא על־שם אימו.
באלבום טריקי כתב את רוב השירים בעצמו אך שר יחסית מעט ורוב השירים בוצעו על ידי הזמרת מרטינה טופלי-בירד (Martina Topley-Bird), בת־זוגו באותה תקופה (לעיתים קרובות מופיעה בשמה הפרטי בלבד, מרטינה).
האלבום זכה לביקורות משבחות ונחשב לחלוץ בסגנון הטריפ הופ, למרות שטריקי עצמו סלד מהגדרה זו.
בשנת 1996 הוציא תחת השם Nearly God אלבום עם זמרים אורחים רבים, ביניהם ביורק, טרי הול, וננה שרי.
האלבום היה אפל יותר ואוונגרדי יותר מ־Maxinquaye, אך זכה גם הוא לביקורות טובות והצלחה מסחרית.
מאוחר יותר באותה שנה חזר אל הכינוי טריקי את והוציא אתPre-Millenium Tension, אלבום אפל עוד יותר שבו שר יותר שירים בעצמו, אך עדיין בשיתוף מרטינה וזמרים נוספים.
במהלך סיבוב ההופעות של האלבום הזה הגיע גם להופעה בתל אביב.
ב-1997 זכה לתפקיד קולנועי משמעותי בסרטו של לוק בסון, "האלמנט החמישי", בו גילם את "Right Arm" - יד ימינו של זורג, האנטגוניסט הראשי.
בשנת 1998 עבר להתגורר בניו יורק והוציא את Angels With Dirty Faces, אלבום עם צליל הרבה יותר חי ורוקיסטי מקודמיו; זה היה גם האלבום האחרון בשיתוף מרטינה.
בשיר אחד באלבום התארחה הזמרת פי ג'יי הרווי.
הביקורות על האלבום היו חלוקות - היו מבקרים שהיללו את הצליל החדש, והיו כאלה שהתאכזבו מכך שטריקי נוטש את המוזיקה השחורה.
ב־1999 הוציא את Juxtapose, אלבום שבו חזר לראפ מהזרם המרכזי.
טריקי שר את רוב השירים בעצמו.
ב־2001 הוציא את Blowback, אלבום עם זמרים אורחים רבים, בהם אלאניס מוריסט, סינדי לאופר, אנתוני קידיס, ג'ון פרושיאנטה ואד קוולצ'יק מלהקת לייב.
ברוב שירי האלבום התארחה זמרת אורחת חדשה, קוסטנצה פרנקווילה (Costanza Francavilla) האיטלקייה.
טְרִיר (גרמנית: ; צרפתית: Trèves; לוקסמבורגית: Tréier; לטינית: Augusta Treverorum) היא עיר במערב גרמניה במדינת ריינלנד-פפאלץ, השוכנת סמוך לגבול עם לוקסמבורג.
העיר ממוקמת בעמק נהר המוזל, בין גבעות נמוכות מכוסות כרמים, ואזור העיר נחשב לאזור חשוב לייצור יין.
טריר היא העיר העתיקה ביותר בגרמניה שלה היסטוריה כעיר ולא כיישוב או כמחנה צבאי.
היא נוסדה במאה ה-1 לפנה"ס.
היא גם המושב העתיק ביותר של בישוף נוצרי מצפון להרי האלפים.
בימי הביניים הארכיבישוף של טריר נחשב גם כנסיך אשר שלט על השטח שבין הגבול הצרפתי ועד לריין, והיה אחד מ-11 הנסיכים הבוחרים של שליט האימפריה הרומית הקדושה.
בטריר מתגוררים כ-100 אלף תושבים, והיא העיר הרביעית בגודלה במדינת ריינלנד-פפאלץ.
בעיר שוכנת הנהלת מחוז טריר-זארבריקן, ואוניברסיטת טריר שנוסדה ב-1473.
טריר נמצאת במרכז עמק המוזל, ורוב שטחה נמצא על גדתו הימנית (המזרחית) של נהר המוזל.
גבעות מכוסות עצים וגפנים משתרעות מדרום לעיר ועד הונסריק, ומצפונה עד להרי אייפל.
גבול גרמניה עם לוקסמבורג נמצא כ-15 קילומטרים מהעיר.
השטח העירוני של טריר מחולק לכ-19 מחוזות.
הרומאים הכניעו את שבט הטרוורים הגאלי, במאה ה-1 לפנה"ס, והקימו באזור את אוגוסטה טרוורורום ("עירו של אוגוסטוס על אדמת הטרוורי") בשנת 30 לפנה"ס.
מאוחר יותר הפכה העיר לבירת הפרובינקיה הרומית גאליה בלגיקה.
במאה הרביעית לספירה שימשה לזמן קצר כעיר הבירה של הקיסר הרומי קונסטנטיוס כלורוס, אביו של הקיסר קונסטנטינוס, שהחל בפעילות בנייה אינטנסיבית שכללה את החומה מסביב לעיר, ארבעת שערי הכניסה (ביניהם פורטה ניגרה) אולם הכס (שהפך לכנסייה) והמרחצאות.
בעיר הוקמו מגורים לקיסר הרומי המערבי, ובה נולד ההגמון אמברוזיוס.
הפרנקים כבשו את טריר מהרומאים בשנת 459, וב-870 היא הפכה לחלק מפרנקיה המזרחית, שבבוא הימים הפכה לאימפריה הרומית הקדושה.
כוחם של הבישופים בעיר גדל באופן משמעותי, והארכיבישוף של טריר הוכר כאלקטור של האימפריה, אחד התפקידים החשובים בגרמניה באותה התקופה.
אוניברסיטת טריר הוקמה בעיר בשנת 1473.
במאה ה-17 הארכיבישוף והנסיך הבוחר של טריר העבירו את מעונותיהם למבצר ארנברייטשטיין שבפיליפסבורג, ליד העיר קובלנץ.
במאות ה-17 וה-18 ניסתה צרפת לכבוש את טריר במהלך מלחמת שלושים השנים, מלחמת תשע השנים, מלחמת הירושה הספרדית ומלחמת הירושה הפולנית.
לבסוף, הצליחה צרפת להשתלט על טריר בשנת 1794 במהלך מלחמות המהפכה הצרפתית.
במהלך הכיבוש הצרפתי בוטלה נסיכות הבוחר מטריר, ולאחר סיום המלחמות הנפוליאוניות בשנת 1815, עברה טריר לידי ממלכת פרוסיה.
קרל מרקס נולד בעיר בשנת 1818.
כחלק מפרובינציית הריין פקדה את טריר תקופת שגשוג כלכלי.
תושבי העיר מרדו במהלך אביב העמים ב-1848 אך הוכנעו.
ב-1871 הפכה העיר לחלק מהאימפריה הגרמנית.
טריר נפגעה קשות מהפצצות בעלות הברית במהלך מלחמת העולם השנייה.
העיר הפכה לחלק ממדינת ריינלנד-פפאלץ החדשה לאחר המלחמה.
האוניברסיטה, שנסגרה בשנת 1797, נפתחה מחדש בשנות השבעים של המאה העשרים, וקתדרלת טריר נפתחה גם היא מחדש בשנת 1974. טריר חגגה 2,000 שנה בשנת 1984.
טריר ידועה בזכות המבנים הרומים המשומרים היטב הנמצאים בה, שבהם נכללים:
פורטה ניגרה (Porta Nigra) הוא השער הרומי המשומר ביותר מצפון לאלפים.
כיום זה האתר התיירותי המפורסם ביותר בטריר.
ממנו מוביל מדרחוב שמעון מטריר הקדוש (Simeonstraße) לכיכר השוק הראשי (Hauptmarkt) ובה עמוד צלב השוק (Marktkreuz) ומזרקת פטרוס הקדוש (Petrusbrunnen).
שרידי שלושה בתי מרחץ רומיים המכונים "מרחצאות הקיסר" (Kaiserthermen), "מרחצאות ברברה" (Barbarathermen) ו"בית המרחץ בשוק הבקר" (Thermen am Viehmarkt).
בזיליקת קונסטנטינוס (Konstantinbasilika) היא בזיליקה רומית מקורית, ששימשה כהיכל הכס של הקיסר הרומי קונסטנטינוס.
כיום היא משמשת ככנסייה פרוטסטנטית;
קתדרלת טריר או קתדרלת פטרוס הקדוש (Trierer Dom או Dom St.
Peter) היא כנסיית רומית קתולית שמתוארכת לתקופה הרומית.
לפי המסורת בכנסייה נמצאת הכתונת הקדושה שלבש ישו בזמן מותו.
הכתונת מוצגת לראווה אחת לכמה עשרות שנים, במרווחי זמן לא קבועים.
כנסיית גבירתנו (Liebfrauenkirche) היא אחד המבנים הגותיים המוקדמים החשובים ביותר בגרמניה.
היא בנויה בסגנון המסורתי של הקתדרלות הגותיות הצרפתיות.
גשר הרומאים (Römerbrücke) חוצה את נהר המוזל, ונחשב לגשר העתיק ביותר מצפון לאלפים שעוד חוצות אותו מכוניות.
מנזר מתיאס הקדוש הבנדיקטיני (Benediktinerabtei St.
Gangolf) הייתה כנסיית-השוק העירונית, שהתחרתה בקתדרלת הבישופים של טריר.
כנסיית פאולינוס מטריר הקדוש (Stift St.
Paulin) היא אחת מכנסיות הבארוק החשובות ביותר בריינלד-פפאלץ.
חלקים ממנה עוצבו על ידי האדריכל המפורסם יוהאן בלתזר נוימן.
שני העגורנים העתיקים, שהופעלו בכוחם של אנשים המסובבים גלגלים: "העגורן הישן" (Alter Krahnen) או "עגורן טריר-מוזל" (Trierer Moselkrahn), בנייה גותית משנת 1413; ולצידו עגורן מתקופת הבארוק (1774), ושמו "עגורן המכס הישן" (Alter Zollkran).
שני העגורנים, כל אחד בזמנו, שימשו לפריקת וטעינת סחורות מאוניות שעגנו בנהר.
בית הקברות היהודי העתיק (Weidegasse).
בית קרל מרקס - בו נולד קרל מרקס ב-1818. משמש היום כמוזיאון לתולדות קרל מרקס וכתביו וכן כמוזיאון להיסטוריה של הקומוניזם.
ארמון הנסיך האלקטור (Kurfürstliches Palais) צמוד לבזיליקת קונסטנטינוס - ארמון מפואר שבנייתו הסתימה ב-1794. חזיתו הדרומי מעוטרת בקישוטים ובגרם מדרגות מרהיב והוא מהווה את הדוגמה הבולטת לאומנות הרוקוקו בגרמניה.
החזית פונה לגן נרחב ובו פסלי שיש ובריכה.
בטריר (בכתובים: טרייר, טרויאש) התקיימה קהילה יהודית מימי הביניים ועד השואה, מן הקהילות העתיקות ביותר ביהדות גרמניה, שנייה רק לזו שבוורמס.
לפי המסורת החלה ההתיישבות היהודית בעיר כבר במאות הראשונות לספירה, ואולם האזכור הכתוב הראשון הוא משנת 1066.
בראשית 1066 הורה הבישוף אברהרד על גירוש יהודי טריר.
הגירוש לא יצא לפועל לאחר שהבישוף נרצח בידי כומר, ועל פי השמועה, היהודים קשרו עם אותו כומר כדי להסיר מעליהם את אימת הבישוף.
בשנת 1096, בעת גזרות תתנ"ו נרצחו רבים מיהודי טריר, הבישוף אגילברט גונן על אלו מהם שהסכימו להמיר את דתם.
הם הורשו לחזור ליהדותם בידי היינריך הרביעי, קיסר האימפריה הרומית הקדושה ב-1104, למרות התנגדות הכנסייה הקתולית.
ב-1262 גורשו יהודי טריר שוב בידי הארכיבישוף היינריך פון וינסטינגן .
הם שבו בשנים שלאחר מכן ותפסו עמדות ותפקידים בכירים בממשל העירוני במחצית הראשונה של המאה ה-14. יהודי טריר נמלטו מן העיר במהלך פרעות ארמלדר (הוא ארנולד פון אוישיגהיים ) וב-1339 הורשו לשוב ולהתיישב בעיר, לא לפני שהתחייבו לשלם מס גבוה קבוע.
בתקופת המגפה השחורה סבלו יהודי העיר מרדיפות.
בדצמבר 1356 הרשה הקיסר קרל החמישי, קיסר האימפריה הרומית הקדושה בצורה רשמית לנסיך הבוחר מטריר להזמין את היהודים להתיישב בשטחים שתחת שלטונו, וב-1362 הורשו 50 משפחות יהודיות שהתחייבו להעלות מס קבוע, להתיישב בעיר.
ב-1418 גירש הארכיבישוף והנסיך הבוחר מטריר אוטו פון ציגנהיים את יהודי טריר מן העיר.
הם שבו אט-אט להתגורר בה רק כעבור שבעים שנה.
ב-1555 העניק הבישוף יוהאן פון אייזנברג זכויות ליהודי העיר, ובמקביל העלה את סכום המס שהושת עליהם.
גם בשנים שלאחר מכן נמשכו גירושים לסירוגין ואף הוטלה על יהודי העיר החובה לשאת אות קלון.
בשנים 1675–1676 הייתה תקופת רדיפות קשה, ובקהילה היהודית התקינו צום מיוחד בט"ו באלול שנשמר שנים רבות לאחר מכן.
הקהילה היהודית זכתה לשוויון ולהפסקת הרדיפות רק בשנת 1794 עם הכיבוש הצרפתי.
רבני הקהילה הראשונים המוכרים היו רבי יוסף ישראל ב"ר אברהם וורמסר ובנו רבי יצחק אהרן וורמסר, שניהם ידידיו של רבי יאיר חיים בכרך אב"ד וורמס שהתכתב עימם.
אחרי פטירת הרב וורמסר התמנה הרב אהרן לבוב, ואחריו בנו רבי יהושע השיל לבוב שהיה גם חתנו של הרב וורמסר.
הוא היה שותף פעיל בפולמוס הגט מקליווא וחיבר את ספר שאלות ותשובות בשם "פני לבנה".
בהמשך התמנה גם כרבה של נסיכות אנסבך ושוואבך כולה.